ચાંદામામાની લાગવગ પણ ‘ફ્ના’ના આમીર ખાન જેવા પ્રેમીઓ ઇચ્છે અને ગાય પ્રસૂન જોશીના આ શબ્દો, ‘ચાંદ સિફરીશ જો કરતા હમારી, દેતા વો તુમકો બતા…’ એવો જ સજીવારોપણ અલંકાર ‘હમ દિલ દે ચૂકે સનમ’માં શાયર મેહબૂબે પ્રયોજ્યો હતો જ્યારે તેમણે ચંદ્રમાને આ રીતે શરમાળ કહ્યો, ‘ચાંદ છુપા બાદલ મેં, શરમા કે મેરી જાના…’ તો એકતરફી પ્રેમને વર્ણવવા માટે ચંદા-ચકોરીનું દૃષ્ટાંત ઇન્દીવરે ‘લાલ બંગલા’માં મુકેશજીના સ્વરના આ ગીતમાં આપ્યું હતું, ‘ચાંદ કો ક્યા માલૂમ ચાહતા હૈ ઉસે કોઇ ચકોર, વો બેચારા દૂર સે દેખે કરે ન કોઇ શોર…’ જ્યારે ‘દિલ એક મંદિર’માં ચાંદને શૈલેન્દ્ર કેવી વિનંતિ કરે છે, ‘રૂક જા રાત ઠહર જા રે ચંદા, બિતે ના મિલન કી બેલા, આજ ચાંદની કી નગરી મેં અરમાનોં કા મેલા…’ એ જ પ્રમાણે શૈલેન્દ્રના સાથીદાર હસરત જયપુરી પણ ‘લવ મેરેજ’માં મૂનને વિનવે છે, ‘ધીરે ધીરે ચલ ચાંદ ગગન મેં, કહીં ઢલ ના જાયે રાત ટૂટ ન જાયેં સપનેં…’